joelniklaus/EU_Wikipedias huggingface dataset:
Sergi Canós

Sergi Canós Tenés (s. 2. helmikuuta 1997 Nules) on espanjalainen jalkapalloilija, joka edustaa Englannin Valioliigassa pelaavaa Brentfordia. Pelipaikaltaan Canós on oikea laitahyökkääjä.

Canós siirtyi kesällä 2013 FC Barcelonan juniorijoukkueesta englantilaisen Liverpoolin juniorijoukkueeseen. Elokuussa 2015 hän siirtyi lainalle Englannin mestaruussarjan Brentfordiin, jossa hän pelasi 38 ottelua onnistuen maalinteossa seitsemän kertaa. Lainasopimus päättyi toukokuussa 2016. Samalla viikolla hän teki ensiesiintymisensä Liverpoolin paidassa Valioliigassa kauden viimeisessä ottelussa West Bromwich Albionia vastaan.
Kesäkuussa 2016 Canós siirtyi Norwich Cityyn 2,5 miljoonan punnan siirtosummalla ja kirjoitti seuran kanssa nelivuotisen sopimuksen. Tammikuussa 2017 hän siirtyi kuitenkin Brentfordiin.

Canós on pelannut Espanjan nuorten maajoukkueissa.

Lähteet 

Espanjalaiset jalkapalloilijat
Vuonna 1997 syntyneet
Elävät henkilöt
Sekasin

Sekasin on suomalainen nuorten draamasarja. Sarjan ensimmäisen kauden tapahtumat sijoittuvat psykiatrisen sairaalan suljetulle osastolle, jossa päähenkilöt – Papillon, Hyde, Satakieli ja Lumikki – ovat hoidettavina. Sarjan pääosia näyttelevät Elias Westerberg, Eve Hotti, Anssi Niemi ja Anna Böhm. Sekasin perustuu mielenterveyspotilaiden tositarinoihin.

Sarjan ensimmäinen kausi julkaistiin Yle Areenassa 14. toukokuuta 2016. Ensimmäinen jakso julkaistiin myös YouTubessa, jossa sitä on katsottu yli 900 000 kertaa. Ensimmäinen kausi kuvattiin pääosin Kellokosken sairaalassa tammikuussa 2016, ja sen käsikirjoitus ideoitiin yhteistyössä mielenterveyskuntoutujien kanssa. Toinen tuotantokausi julkaistiin Yle Areenassa 8. marraskuuta 2018. Kolmannen kauden kuvaukset aloitettiin tammikuussa 2021, ja kausi julkaistiin elokuussa 2021. Kolmas kausi kertoo turvapaikanhakijanuorten mielenterveysongelmista.

Sarjan suomalainen versio on esitetty ainakin Ruotsissa ja Hollannissa. Saksassa siitä on tehty oma paikallinen versio nimellä Freaks. Samoin Ranskassa, nimellä Mental.

Ohjaaja Teemu Nikki palkittiin sarjasta vuoden 2018 Kultainen Venla -palkinnolla.

Sarjan pohjalta julkaistiin syksyllä 2019 sarjan käsikirjoittajien Teemu Nikin ja Jani Pösön kirjoittama kirja.

Rooleissa

Päärooleissa

Sivurooleissa

Ensimmäinen tuotantokausi

Juoni 
17-vuotiaalla Papillonilla (es. Elias Westerberg) on väkivaltainen, päihteitä väärinkäyttävä isä (es. Antti Reini), jonka vanavedessä myös Papillonin elämä on suistumassa pois raiteilta. Jos kurssi ei vaihdu, on hänen määränpäänsä nuorisovankila. Suljetulle osastolle Papillon päätyy sekakäytöstä aiheutuneen psykoosin johdosta. 

Satakieli (es. Eve Hotti) on suomenruotsalaisessa perheessä varttunut sairaanhoitajaopiskelija. Hän on luova persoona ja joutuu silmätikuksi ja kiusatuksi – kunnes skitsofrenia puhkeaa. Hydellä (es. Anssi Niemi) on kaksisuuntainen mielialahäiriö: välillä menee kovaa, mutta vastapainona on halu kuolla. Lumikki (es. Anna Böhm) kärsii niin sanotusta kiltin tytön syndroomasta sekä vakavasta itsetuhoisuudesta. Lopulta liika suorittaminen vie Lumikin kuilun reunalle.

Neljä päähenkilöä kohtaa toisensa psykiatrisen sairaalan suljetulla osastolla.

Vierailevissa rooleissa

Jaksot

Toinen tuotantokausi

Juoni 
Toisella kaudella seurataan päähenkilöiden elämää suljetulta osastolta pääsyn jälkeen. Papillon, Hyde ja Lumikki ovat päässet suljetulta jo aiemmin ja juuri kauden alussa Satakieli kotiutetaan. Toisen kaudella yhtenä teemana on syrjäytyminen.

Toisella kaudella uutena hahmona esiintyy Hyden pikkuveli Sampo (es. Samuli Hokkanen), joka käy yläasteen viimeistä luokkaa.

Vierailevissa rooleissa

Jaksot

Lähteet

Aiheesta muualla 
 Sarjan kotisivut
 
 http://www.sekasin247.fi

Suomalaiset draamasarjat
2010-luvun televisiosarjat
Nuortensarjat
Yle TV2:n televisio-ohjelmat
Qiannanin buyien ja miaojen autonominen prefektuuri

Qiannanin buyien ja miaojen autonominen prefektuuri (, pinyin: Qiánnán Bùyīzú Miáozú Zìzhìzhōu) on buyeille ja miaoille varattu autonominen prefektuuri Kiinan Guizhoun maakunnan eteläosassa. Prefektuurin pinta-ala on 26 192 neliökilometriä ja väkiluku 3,23 miljoonaa (vuonna 2010). Prefektuurin päähallintopaikka on piirikuntatason kaupunki Duyun, jonka keskusta sijaitsee linnuntietä noin 100 kilometriä maakunnan pääkaupunki Guiyangista kaakkoon.

Prefektuurin nimessä Qian on Guizhoun maakunnan lyhennenimi, ja nan merkitsee etelää, eli nimi viittaa prefektuurin sijaintiin Guizhoun maakunnassa.

Hallinnollinen jako 
Piirikuntatasolla autonominen prefektuuri jakautuu kahteen piirikuntatason kaupunkiin, yhdeksään piirikuntaan ja yhteen autonomiseen piirikuntaan.

Galleria

Lähteet

Aiheesta muualla 

 Guizhou Provincial Information Office: Qiannan 
 ChinaTravel.com: Qiannan Travel Guide 

Guizhoun prefektuurit
M/T Gunny

M/T Gunny oli ahvenanmaalaisen Sally-varustamon omistama vuonna 1951 valmistunut tankkilaiva, jonka keulassa tapahtui räjähdys 28. kesäkuuta 1977 laivan lähdettyä tyhjänä Seten satamasta Marseillen lähellä. Räjähdyksessä kuoli laivan matruusi ja jungmanni, lisäksi toistakymmentä miehiston jäsentä loukkaantui. Räjähdys rikkoi satoja ikkunoita lähiseudulla, ja mereen valunut öljy syttyi tuleen. M/T Gunny vaurioitui korjauskelvottomaksi. Laivan keulaosa romutettiin Setessä ja peräosa hinattiin Marseilleen romutettavaksi.

M/T Gunny oli alun perin rakennettu ruotsalaiselle Rederi A/B Transoil -varustamolle, ja Sally-varustamo osti sen vuonna 1964.

Lähteet

Aiheesta muualla 
 Kuvia M/T Gunnysta ennen ja jälkeen onnettomuuden (Äänimeri-sivusto)

Tankkerit
Laivaonnettomuudet
Aerobinen liikunta

Aerobinen liikunta on fyysistä liikkumista, jossa keho tuottaa ravintoaineista lihastyön vaatimaa energiaa hapen avulla (eli aerobisesti). Aerobista liikuntaa on kestävyysliikunta, joka pitää yllä ja parantaa kestävyyskuntoa. Tällä tarkoitetaan elimistön aerobista eli sydän-, hengitys- ja verenkiertojärjestelmän toimintakykyä.

Aerobista eli kestävyyskuntoa kehittäviä liikuntalajeja ovat muun muassa kävely, juoksu, erilaiset (aerobiset) jumpat, uinti, hiihto, (rulla)luistelu ja pyöräily. Kestävyyskunnon perinteinen arviointitapa on maksimaalisen hapenottokyvyn mittaus.

Aerobinen liikunta kehittää myös motorisia taitoja sekä voi suojata hermojärjestelmää ja aivojen toimintakykyä mekanismein, joita ei vielä tarkkaan tutkimuksessa tunneta.

Katso myös 

Terveysliikunta

Lähteet 

Brown A. & Simmons J. (toim.): Aerobic Exercise: Health benefits, types and common misconceptions. New York: Nova Science Publishers, Inc. 2013 [eBook Collection (EBSCOhost), Ipswich, MA. Haettu 15.5.2016] ISBN 978-1-62618-579-1 
Fogelholm M., Vuori I. & Vasankari T. (toim.): Terveysliikunta. Helsinki: Duodecim 2011 (2. painos). ISBN 978-951-656-363-6

Viitteet 

Liikunta
Xingyi

Xingyi (, pinyin: Xīngyì Shì) on piirikuntatason kaupunki Kiinan Guizhoun maakunnassa. Se on Qianxinanin buyien ja miaojen autonomisen prefektuurin päähallintopaikka. Kaupungin pinta-ala on 2 910 neliökilometriä ja väkiluku 783 120 (vuonna 2010). Kaupungin keskusta sijaitsee linnuntietä noin 245 kilometriä maakunnan pääkaupunki Guiyangista kaakkoon.

Hallinnollinen jako 
Kaupunki jakauttuu kahdeksaan alipiiriin, 17 suurkuntaan ja viiteen maalaiskuntaan.

Galleria

Lähteet

Aiheesta muualla 
 GoKunming.com: Xingyi: Guizhou's peaceful Karst paradise 

Guizhoun kaupungit
Kiinan piirikuntatason alueet
Kisalföld

Kisalföld  eli Pieni Unkarin tasanko on noin 8 000 neliökilometrin laajuinen tasankoalue Luoteis-Unkarissa, Lounais-Slovakiassa ja Itävallan itäosassa. Kisalföld on osa Karpaattien allasta, joka kattaa suurimman osan Unkarin pinta-alasta.

Aiheesta muualla

Tasangot
Unkarin maantiede
Slovakian maantiede
Itävallan maantiede
Aviapolis Studios

Aviapolis Studios on Vantaalle suunnitteilla oleva viihde- ja media-alan monitoimikeskus. Keskus tulee sijoittumaan Aviapoliksen rautatieaseman eteläpuolelle. Ensimmäisen vaiheen rakennustyöt oli tarkoitus aloittaa syksyllä 2017 ja 20 000 m² osan valmistua vuonna 2018. Rakennuksen koko tulee lopulta olemaan 42 175 neliömetriä. Aviapolis Studios Oy:n hallituksen puheenjohtajana toimii Mikko Leppilampi.

Tavoitteet 
Aviapolis Studios tulee parantamaan muun muassa suorien tv-tuotantojen, pelialan tapahtumien sekä suurten yleisötapahtumien toimitilatarpeisiin. Suomessa tv-studiot alkavat olla vanhanaikaisia ja uusia tiloja kaivataan.

Liikenneyhteydet 
Aviapolis Studios -keskuksen liikenneyhteydet tulevat olemaan hyvät. Rakennus tulee sijaitsemaan Helsinki-Vantaan lentoaseman välittömässä läheisyydessä. Vieressä on Aviapoliksen rautatieasema sekä Kehä III.

Lähteet

Aiheesta muualla 
 Aviapolis Studios havainnekuva

Suomen toteutumattomat rakennussuunnitelmat
Vantaan rakennukset ja rakennelmat
Villakärpänen

Villakärpänen (Bombylius major) on kärpäslaji kimalaiskärpästen (Bombyliidae) heimossa.

Ulkonäkö 

Villakärpänen voi karvaisella ruumiillaan ja erikoisella lentotavallaan muistuttaa kaukaa katsottuna kimalaista. Lähempää sen kuitenkin tunnistaa kaksisiipiseksi. Villakärpäsellä on pitkä imukärsä, suuret silmät sekä pitkät jalat. Pituus on 7 - 12 millimetriä.

Levinneisyys 

Villakärpänen elää lauhkeilla alueilla Euroopassa, Pohjois-Amerikassa ja osissa Aasiaa. Se on yleinen Etelä- ja Keski-Suomessa.

Käyttäytyminen 

Villakärpänen voi pörrättä paikallaan ilmassa kukkien äärellä, joista se imee mettä. Sitä tavataan keväällä huhtikuusta toukokuuhun. Villakärpänen munii lähelle erakkomehiläisen pesää. Kun toukka kuoriutuu, se menee isäntänsä pesään. Ensin se syö mehiläisten toukille tarkoitettua mettä ja hunajaa, mutta lopulta myös itse toukat ja koteloituu pesään.

Lähteet

Aiheesta muualla 
ITIS: Bombylius major 

Kärpäset
Suomalais-amerikkalainen kauppakamari FACC

Suomalais-amerikkalainen kauppakamari FACC on vuonna 1948 perustettu itsenäinen, poliittisesti riippumaton ja voittoa tavoittelematon yhdistys, joka edistää Suomen ja Yhdysvaltain välisiä kauppasuhteita. FACC auttaa suomalaisia yrityksiä verkostoitumaan Yhdysvalloissa paikallisten toimijoiden kanssa ja konsultoi yrityksiä erilaisissa ulkomaankauppaan liittyvissä kysymyksissä.

FACC:n toiminta 

FACC USA -verkostoon kuuluu 11 kauppakamaria: New York, Florida, Washington DC, Upper Michigan, Minnesota, Houston, San Diego, Southeast, Pacific Coast, Midwest ja Northwest. Kauppakamarien jäsenistö koostuu joukosta yrityksiä ja yksityishenkilöitä yhteiskunnan eri sektoreilta. Jäseninä on kaiken kokoisia monikansallisia yrityksiä sekä Suomesta että Yhdysvalloista.

Suurin ja vanhin verkoston kauppakamari on FACC NY New Yorkissa. FACC NY tekee yhteistyötä muun muassa startup-konferenssi Slushin sekä yhteisöllisiä työtiloja tarjoavan WeWork-kasvuyrityksen kanssa. 

FACC:tä johtaa hallitus, joka koostuu noin 15 yritysmaailman vaikuttajasta. Kauppakamarin toiminnasta vastaa yhdistyksen toiminnanjohtaja.

Puheenjohtajat 

 Carl-Eric Flander 1959-1961
 William Graff 1961-1962
 Heikki Jutila 1962-1963
 Louis Alaimo 1963-1964
 Raymond G. Auwarter 1964-1965
 John Kubach 1065-1966
 Richard Van Steenburgh 1966-1967
 Carl Nyberg 1967-1968
 Aug. L. Putnam 1968-1969
 Kari Kairamo 1969-1970
 F. Donald Kenney 1970-1971
 Jaakko Haikala 1971-1973
 Michael Davis 1973-1974
 Bo W. Long 1974-1976
 Donald Burch 1976-1977
 Lars Colliander 1977-1980
 Leif Lundstrom 1980-1982
 John R. Nelson 1982-1984
 Y. Pekka Kurki 1984-1986
 Raimo E. Waltasaari 1986-1988
 Thomas Silbiger 1988-1990
 Jukka Vihersaari 1990-1992
 Robert A. Bergqvist 1992-1994
 Lars Colliander 1994-1995
 George Caraberis 1995-1998
 Ilkka Kalliomaa 1998-2000
 Bo W. Long 2000-2001
 Christopher Franco 2001-2003
 Antero Lahtinen 2003-2005
 Ann-Christine Westerlund 2005-2007
 Michael Student 2007-2009
 Neal Beaton 2009-2015
 Toni Toikka 2015-2017
 Kati Kaivonen 2017-

Lähteet 

 Fifty Years of Trade Assistance - A history of the Finnish American Chamber of Commerce 1948-1998, Eero Korpivaara.
 The New Wave of Finnish Mobile Gaming.Suomen New Yorkin pääkonsulaatin reportaasi, 31.3.2015
 Team Finlandin jäätävä henki. Kauppalehti.fi, 15.1.2015.
 Suomalaispelit kurottavat USA:n markkinoille lännenmiehillä ja latinomisseillä. MTV3 24.3.2015.
 Elokuvatuottaja Markus Selin kutsuttiin erikoislähettilääksi. Talouselämä, 21.1.2015

Aiheesta muualla 

  FACC USA
  FACC New York
  FACC Upper Michigan
  FACC Minnesota
  FACC Greater Houston
  FACC San Diego CA 
  FACC Florida
  FACC Southeast
  FACC Pacific Coast 
  FACC Washington, DC
  FACC Midwest

Suomalaiset yritykset
Karl Nars

Karl Nars (13. elokuuta 1874 Purmo – 21. tammikuuta 1952 Purmo) oli suomalainen Pietarsaaressa vaikuttanut teollisuusmies.

Nars osti 1915 Pietarsaaren maalaiskunnan Forsbyn kylässä sijainneen Högforsin sahan ja vuonna 1934 hän osti Pietarsaaren Höyrysaha Oy:n jolla oli vuonna 1914 toimintansa aloittanut saha, höyläämö ja puunjalostustehdas Pietarsaaren Leppäluodossa. Karl Nars ja hänen poikansa Ivar, Johannes ja Walter Nars laajensivat yhtiön toimintaa puunjalostuksesta muoviteollisuuteen. Vuonna 1948 Nars aloitti ensimmäisenä Suomessa PVC muovikalvojen valmistuksen ja pian alettiin valmistaa myös muoviletkuja, muovisia profiileja ja muovimattoja. Vuonna 1951 perustettiin Tornion Röyttään Röyttän saha jonka Rauma-Repola Oy osti vuonna 1962.

Narsin suvulla oli 1950-luvulla omistuksessaan useita yrityksiä muun muassa Högfors Såg Ab, Oy Walter Nars Ab, Oy Pohjanmaan Tehtaat, Suomen Puuvilla Oy, Tekonahka Oy, Tornio-Röyttä Oy, Kajaanin Karstaamo ja Kehräämö Oy, Oy Matta-Khan Ab, Oy Naula Ab ja Savon Kehräämö Oy. Näistä yhtiöistä osa fuusioitiin 1956 Nars-yhtymä Oy:ksi jonka nimeksi tuli 1960 Oy Nars Ab. Nars-yhtymän puunjalostustoiminta oli tappiollista ja sen vuoksi yhtiö joutui vuonna 1960 rahoittajan Kansallis-Osake-Pankin hallintaan. 

Narsin yhtiön muovinjalostus myytiin 1963 Wiik & Höglundin Yhtyneet Muovitehtaat Oy:lle (nykyisen KWH Groupin edeltäjä) ja vuonna 1964 Oy Nars Ab liitettiin Röytän Saha Oy:hyn jonka omisti Kansallis-Osake-Pankin omistama Tornion Laivaus Oy.

Lähteet 

Suomalaiset yrittäjät
Vuonna 1874 syntyneet
Vuonna 1952 kuolleet
Gaddin kappeli

Gaddin kappeli on Tampereen Raholassa, osoitteessa Nokiantie 22a sijaitseva barokkityylinen hautakappeli, joka on rakennettu vuonna 1785. Kappeli rakennettiin Gadd-suvun käyttöön, ja vuosina 1785–1854 sinne haudattiin yhteensä 28 suvun jäsentä. Myöhemmin ruumiit siirrettiin pois kappelista ja haudattiin kirkkomaahan.

Kappeli on luokiteltu niin rakennustaiteellisten, kulttuurihistoriallisten kuin maisemallistenkin perusteiden takia suojelluksi kohteeksi.
Kappelin vieressä sijaitsi aikanaan Harjun kappeliseurakunnan viimeistään vuonna 1639 rakennettu kirkko, joka purettiin vuonna 1858.

Lähteet

Aiheesta muualla
 Yli 150 vuotta kateissa ollut kirkon lukko löytyi Tampereella. Yle.fi
 Kuvia Gaddin kappelista Museo-Finnassa Museot.finna.fi

Haudat ja hautamuistomerkit
Tampereen suojellut rakennukset
Tampereen nähtävyydet
Suomen 1700-luvulla rakennetut rakennukset ja rakennelmat
Barokin arkkitehtuuri
Kirkkoarkkitehtuuri
Rahola
Song Joong-ki

Song Joong-ki (, s. 19. syyskuuta 1985 Daejeon, Korean tasavalta) on korealainen näyttelijä.

Aiheesta muualla 

Eteläkorealaiset näyttelijät
Vuonna 1985 syntyneet
Elävät henkilöt
Vanhankylän koulu

Vanhankylän koulu on Tuusulan kunnassa, harvaan asutussa maseutuympäristössä, suurin piirtein Jokelan ja Hyrylän puolivälissä  toimiva, noin 90 oppilaan suomenkielinen ala-asteen kyläkoulu (luokka-asteet 1–6). Koululta vajaa kuusi kilometriä itäkaakkoon sijaitsee Järvenpään keskusta.

Lähteet

Tuusulan peruskoulut
Tuusulan lukio

Tuusulan lukio on Tuusulan kunnan kolmesta, toisistaan erillään sijaitsevasta lukion toimipisteestä muodostettu lukio. Lukiossa on noin 570 oppilasta ja 75 aikuista (opettajat ja muu henkilöstö).  Opetuspisteistä suurin on kuntakeskuksessa Hyrylässä toimiva lukioyksikkö.

Koulun kolme toimipistettä ovat: 
Tuusulan lukioon kuuluu kolme toimipistettä:
 Hyrylän toimipiste, Sahatie 1, 04300 Tuusula, noin 300 oppilasta
 Jokelan toimipiste, Jyväkuja 13, 05400 Jokela
 Kellokosken toimipiste, Koulutie 14, 04500 Kellokoski

Lähteet

Tuusulan oppilaitokset
Suomen lukiot
Han Kang

Han Kang (s. 1970 Gwangju) on eteläkorealainen kirjailija, joka on kirjoittanut koreaksi lukuisia romaaneja ja runoteoksia. Hän opettaa luovaa kirjoittamista Soulin taideinstituutissa.

Elämä 
Han Kang syntyi vuonna 1970 Gwangjyn kaupungissa, ja hänen perheensä muutti Souliin hänen ollessaan 10-vuotias. Hänen isänsä Han Seung-won on palkittu kirjailija, joka toimi kirjoittamisen ohella opettajana. Myös hänen kaksi veljeään ovat kirjailijoita.

Han Kang opiskeli korealaista kirjallisuutta Yonsein yliopistossa ja alkoi kirjoittaa opiskeluaikoinaan sekä runoutta että proosaa. Korealainen kirjallisuuslehti julkaisi viisi hänen runoaan vuonna 1993, ja hän voitti proosallaan kirjallisuuskilpailun vuonna 1994.

Kansainvälinen ura 
Han Kang tuli kansainvälisesti tunnetuksi voitettuaan Kansainvälisen Booker-palkinnon vuonna 2016 ensimmäisestä englanniksi käännetystä teoksestaan The Vegetarian. Hän jakoi palkinnon teoksen englanniksi kääntäneen Deborah Smithin kanssa.  Sari Karhulahti on kääntänyt teoksen englannista suomeksi nimellä Vegetaristi (2017).

Vegetaristin lisäksi Han Kangin teoksista on suomennettu Ihmisen teot (2018) ja Valkoinen kirja (2021).

Suomennetut teokset

Lähteet

Elävät henkilöt
Vuonna 1970 syntyneet
Eteläkorealaiset kirjailijat
Koe-esiintyminen

Koe-esiintyminen on tilaisuus, jossa valintaraati etsii teokseen tai rooliin sopivaa esiintyjää. Koe-esiintymisestä käytetään Suomessa myös englanninkielisiä nimiä audition (koe-esiintyminen) tai casting (roolitustilaisuus). 

Valintaraati voi etsiä esiintyjää tiettyyn rooliin tai ylipäätään tekeillä olevaan teokseen. Se voi ottaa koe-esiintyjät vastaan joko ryhmässä tai yksi kerrallaan ja halutessaan kuvata esiintymistilanteen. Raatiin kuuluu tavallisesti tulevan teoksen taiteellisia ja tuotannollisia henkilöitä, kuten ohjaaja ja mahdollisesti tuottaja. Paikalla voi olla myös muita asiantuntijoita ja sihteeri. 

Koe-esiintymisen rakenne riippuu paljolti siitä, mitä tulevassa roolissa tulee tehdä. Sen tarkoituksena on mitata, kuinka hyvin henkilö sopisi teokseen tai rooliin, jota hän koe-esiintymisessä esittää. Joissakin tapauksissa koe-esiintyjät ovat saaneet ennalta valmisteltuja tehtäviä, jotka he esittävät raadin edessä. On myös tavallista, että he saattavat esittää teokseen kuuluvan dialogin joko raadin avustajan tai toisen hakijan kanssa. Heitä voidaan pyytää myös tanssimaan, laulamaan tai esittämään muita erityistaitoja raadin toiveen mukaan. Kaiken tämän tarkoituksena on mitata koe-esiintyjän kykyä ottaa vastaan ohjausta, muuntautua ja esittää annettua roolia. 

Koe-esiintymisistä ilmoitetaan aiheeseen erikoistuneissa ryhmissä (Suomessa esimerkiksi Roolituspalvelu), Internetissä ja alan tiedotteissa.

Esittävät taiteet
Työ
Näyttelijäntyö
Musiikkituotanto
Giulio Ciccone

Giulio Ciccone (s. 20. joulukuuta 1994 Chieti, Abruzzo) on italialainen maantiepyöräilijä, Hän aloitti ammattilaisuransa Bardiani-CSF-tallissa 2016 ja on edustanut Trek-Segafredoa vuuodesta 2019 alkaen.

Ciccone voitti Italian ympäriajossa 2016 Sestolaan päättyneen, vuoristossa ajetun kymmenennen etapin karattuaan irtiottoryhmästä. Hän kukisti toiseksi sijoittuneen Ivan Rovnyin 42 sekunnilla. Italian ympäriajossa 2019 hän voitti Ponte di Legnoon päättyneen, vuoristossa ajetun 16. etapin kukistettuaan loppukirissä irtiottokumppaninsa Jan Hirtin. Hän voitti samassa kilpailussa ylivoimaisesti mäkikirikilpailun: hän keräsi 267 pistettä, toiseksi sijoittunut Fausto Masnada 115. Saman vuoden Ranskan ympäriajossa hän johti kokonaiskilpailua etappien 6−7 jälkeen.

Saavutuksia 

Lähteet: Cycling Archives, Pro Cycling Stats
2014
Giro Ciclistico della Valle d'Aosta Mont Blanc, mäkikirikilpailun voitto
2015
Giro Ciclistico della Valle d'Aosta Mont Blanc, mäkikirikilpailun voitto
2016
Italian ympäriajo, 10. etapin voitto
2017
Tour of Utah, 6. etapin voitto
2018
Giro dell'Appennino, voitto
Italian ympäriajo, mäkikirikilpailussa toinen
Okolo Slovenska, mäkikirikilpailun voitto
2019
Tour du Haut Var, 2. etapin voitto
Italian ympäriajo, kokonaiskilpailussa 16:s, mäkikirikilpailun voitto, 16. etapin voitto, 20. etapilla kolmas
Ranskan ympäriajo, 6. etapilla toinen
2020
Trofeo Laigueglia, voitto
Lombardian ympäriajo, viides
2021
Italian ympäriajo, 9. etapilla toinen
2022
Italian ympäriajo, mäkikirikilpailussa toinen, 15. etapin voitto, 20. etapilla kolmas
Ranskan ympäriajo, mäkikirikilpailussa kolmas

Lähteet 

Italialaiset maantiepyöräilijät
Vuonna 1994 syntyneet
Elävät henkilöt
RS-28 Sarmat

RS-28 Sarmat (Nato-nimitys: SS-X-30 Satan 2) on kehitteillä oleva Venäjän mannertenvälinen ohjus, jonka on määrä korvata aiempi SS-18 Satan. Tämän ohjustyypin tarkoitus on kyetä läpäisemään ohjustentorjuntajärjestelmä. Monikärkisyytensä avulla sen sanotaan kykenevän tuhoamaan esimerkiksi kolme Yhdysvaltain osavaltiota. Mutta yhtä hyvin se kykenee lähettämään tavanomaisen räjähteen tarkasti kauas. Ohjus kantaa noin 10 000-17 000 kilometriä. Ohjusta aletaan asentamaan siiloihin ehkä vuonna 2020.

Ominaisuudet 

Ohjuksen on suunnitellut Makejevin suunnittelutoimisto ja sen on valmistanut Krasnojarskin konetehdas Venäjän strategisten ohjusjoukkojen tilauksesta. Ohjus pohjautuu aiempaan R-36-ohjukseen, jonka versiot tunnetaan lännessä nimillä SS-9 Scarp ja SS-18 Satan.
Ohjus käyttää nestemäistä polttoainetta. Ohjukset sijoitetaan maanalaisiin siiloihin. Ohjus kantaa noin 10 000 km, se painaa 100 tonnia ja sen kantokuorma on 10 tonnia. 1. vaiheen moottoreina toimii 4 kpl RD-274-moottoria. Ohjausjärjestelmänä toimivat ainakin hyrräkompassi, inertiasuunnistus, Glonass-satelliittipaikannus.

Ohjuksen tarkkuus on jopa 10 metriä, jolloin se sopii siilojen ja vastaavien kovien kohteiden tuhoamiseen.

Kärjet 
Tämän raskaan ohjuksen kuormana voi olla esimerkiksi 10 raskasta 750 kilotonnin MIRV-taistelukärkeä tai 15 kevyempää ydinkärkeä, joiden yhteinen tuhovoima voi olla jopa noin 40 megatonnia, joka on 2 000 kertaa enemmän kuin Hiroshiman ja Nagasakin atomipommeilla. 

Kärjet on varustettu tehokkailla ohjustorjunnan harhauttajilla. Suunnistusjärjestelmä on inertia sekä Glonass-paikannusjärjestelmä, avaruudessa se suunnistaa lisäksi tähtien mukaan. Kärkinä voi olla myös 24 kappaletta Ju-71/Ju-74 Avantgard -kärkiä, jotka avarussukkulan tavoin liukuvat tarkasti kohteisiinsa. Kärkinä voi olla pelkkiä harhautuslaitteita.

Lähteet

Venäläiset mannertenväliset ballistiset ohjukset
Suomen LVI-liitto

Suomen LVI-liitto, SuLVI ry on LVI-alan henkilöiden yhteistyö- ja koulutusjärjestö. SuLVIn toiminnan tarkoituksena on huolehtia jäsenten ammatillisen osaamisen kehittymisestä ja tarjota mahdollisuus verkostoitumiseen muiden LVI-ammattilaisten kanssa hauskan yhdessäolon avulla. SuLVI on tiedon tuottaja ja jakaja.  

SuLVI vastaa kansallisen pätevyydentoteamiselimen FISE Oy:n osakkaana LVI-alan suunnittelijoiden ja työnjohdon, energiatodistuksen laatijan ja LVV-kuntotutkijan pätevyydentoteamisesta.

SuLVIlla on 31 jäsenyhdistystä, joissa on yhteensä lähes viisituhatta henkilöjäsentä. Jäsenistö koostuu mm. suunnittelijoista, rakennuttajista, urakoitsijoista, työnjohtajista, myynti- ja markkinointihenkilöistä, tarkastus- ja valvontahenkilöistä, maahantuojista, tutkijoista, yrittäjistä, kiinteistö- ja huoltohenkilöistä, opettajista, piirtäjistä ja teknisistä isännöitsijöistä. SuLVI on perustettu 1930.

Lähteet 
www.sulvi.fi

Aiheesta muualla 
 www.sulvi.fi

talotekniikka
Suomalaiset järjestöt
Toukola (Seitsemän veljestä)

Toukola on Aleksis Kiven luoma kuvitteellinen maalaiskylä. Paikka esiintyy Kiven pääteoksessa Seitsemän veljestä (1870).

Sijainti ja esikuva
Seitsemän veljeksen pohjalta laaditussa kartassa Toukola on sijoitettu seitsemän veljeksen omistaman Jukolan maatilan länsipuolelle. Jukolan päätalo sijaitsee aivan Toukolan tuntumassa, Jukolan takamaa Impivaara, jonne veljekset pakenevat yhteiskuntaa, puolestaan sijaitsee kauempana pohjoisessa. Seitsemässä veljeksessä Jukolan veljessarja joutuu useaan kertaan konfliktiin toukolaisten kanssa. Kivi kutsuu Toukolan asukkaita toukolaisiksi.

Toukolan esikuvana on usein pidetty joko Palojoen tai Pukkilan kylää. Kumpainenkin sijaitsee Nurmijärvellä.

Lähteet

Aiheesta muualla
Aleksiskivi-kansalliskirjailija.fi

Seitsemän veljestä
Kuvitteelliset paikat Suomessa
Kristian Reichel

Kristian Reichel (s. 11. kesäkuuta 1998) on tšekkiläinen jääkiekkoilija, pelipaikaltaan keskushyökkääjä. Hän pelaa WHL-sarjassa Red Deer Rebelsissä.

Oikealta laukova Reichel teki pääsarjadebyyttinsä kasvattajaseurassaan Litvinovissa 17-vuotiaana kaudella 2015–2016.

Tilastot

Muuta 
Reichelin isä, Robert Reichel on kolminkertainen maailmanmestari sekä olympiavoittaja, joka pelasi omalla ammattilaisurallaan 830 NHL-ottelua. Hän on myös valmentanut poikaansa eri juniorijoukkueissa sekä ikäkausimaajoukkueissa.

Lähteet

Tšekkiläiset jääkiekkoilijat
Winnipeg Jetsin pelaajat
Vuonna 1998 syntyneet
Elävät henkilöt
Idman

Idman voi tarkoittaa ainakin seuraavia:

 Idman, suomalainen säätyläissuku; Idestam-aatelissuku on sen eräs haara
 Idman Oy, suomalainen valaisinvalmistaja
 Idman & Arvela, Suomessa 1907–1959 toiminut kosmeettisia tuotteita valmistanut yritys
 İdman Azərbaycan TV, azerbaidžanilainen television urheilukanava

Sukunimenä
 Anna-Maria Idman-Tigerstedt (1887–1969), tietokirjailija
 Annika Idman, jalkapalloilija
 Carl Johan Idman (vuodesta 1814 Idestam; 1759–1821), Suomen Pankin johtokunnan puheenjohtaja
 Dick Idman (s. 1950), näyttelijä
 Einar Idman, (1881–1954), Oy Idman & Arvela Ab:n perustaja, kauppaneuvos
 Gustaf Rudolf Idman (1857–1927), lääkintöneuvos
 Herta Idman (1890–1942), tanssija, tanssinopettaja ja Helsingin Leikkuuopiston perustaja
 Karl Gustaf Idman (1885–1961), diplomaatti, Suomen ulkoministeri
 Karl Hjalmar Idman, liikemies, Idman Oy:n perustaja
 Karl Wilhelm Törnegren (1817–1860), kirjastonhoitaja
 Niilo (Nils Rudolf) Idman (1889–1977), pääkonsuli, kirjallisuudentutkija ja suomentaja
 Nils Idman nuorempi (1716–1790), Huittisten kirkkoherra, lääninrovasti, kielentutkija
 Nils Idman vanhempi (1680–1750), Huittisten kirkkoherra, lääninrovasti
 Nils Idman (1858–1944), pankinjohtaja, tunnettu Idmanin kavallusjutusta
 Nils Johan Idman (1781–1851), liikemies, Hatanpään kartanon omistaja
 Petter Gustaf Idman (1796–1856), merikapteeni, Hercules-parkin päällikkö maailmanympäripurjehduksella 1844–1847

Luettelot henkilöistä sukunimen mukaan
Nigel Dawes

Nigel Alexander Dawes (s. 9. helmikuuta 1985 Winnipeg, Manitoba, Kanada) on kazakstanilaistunut kanadalainen jääkiekkoilija. Pelipaikaltaan vasemmalta laukova 173-senttinen ja 91-kiloinen Dawes on vasen laitahyökkääjä.

New York Rangers varasi Winnipegissä syntyneen Dawesin numerolla 149 vuoden 2003 NHL:n varaustilaisuudessa. Hän teki debyyttinsä NHL:ssä Rangersin paidassa kaudella 2006–2007 pelaten kahdeksassa ottelussa. Kesken kauden 2008–2009 Dawes kaupattiin toiseen NHL-seuraan Phoenix Coyotesiin, jossa hän pelasi loppukauden aikana 12 ottelua tehden tehot 0+2.

Kauden 2009–2010 Dawes pelasi NHL:n Calgary Flamesissa. Kausi oli hänen NHL-uransa tehokkain, Dawes onnistui tekemään 66 ottelussa tehot 14+18. Kaudella 2010–2011 hän pelasi NHL:ää sekä Montreal Canadiensissa että Atlanta Thrashersissa. Tuolla kaudella hänet valittiin myös farmiliiga AHL:n kakkostähdistöjoukkueeseen. Dawes pelasi AHL:ssä Chicago Wolvesin ja Hamilton Bulldogsin riveissä. 

Kaudeksi 2011–2012 Dawes siirtyi KHL:n Barys Astanaan. Seitsemän pisterikkaan Barys Astanassa vietetyn  kauden jälkeen hän siirtyi Avtomobilist Jekaterinburgin riveihin. Toistaiseksi parhaalla KHL-kaudellaan, kaudella 2016–2017, Dawes teki 62 tehopistettä. Tämä kuitenkin rikkoutunee käynnissä olevalla kaudella 2018-2019, sillä Dawesilla on Jekaterinburgin debyyttikaudellaan pisteitä 38 ottelun jälkeen kasassa jo 19+30=49. 

Dawes saavutti Kanadan alle 20-vuotiaiden jääkiekkomaajoukkueen kanssa kultaa vuoden 2005 MM-kilpailuista ja hopeaa vuoden 2004 MM-kilpailuista. Vuonna 2004 hän voitti myös turnauksen piste- ja maalipörssin. Vuonna 2016 hän sai oikeuden edustaa Kazakstania saman vuoden MM-kilpailuissa.

Dawesin isä on kotoisin Jamaikalta.

Tilastot

Saavutukset 
Maajoukkuetasolla
 Alle 20-vuotiaiden MM-kilpailut: kultaa (2005), hopeaa (2004)

Henkilökohtainen
 Alle 20-vuotiaiden MM-kilpailuiden 2004 pistepörssin voitto
 Alle 20-vuotiaiden MM-kilpailuiden 2004 maalipörssin voitto
 AHL:n kakkostähdistöjoukkue 2010–2011

Lähteet 

Kanadalaiset jääkiekkoilijat
Kazakstanilaiset jääkiekkoilijat
New York Rangersin varaamat pelaajat
Vuonna 1985 syntyneet
Elävät henkilöt
Petr Klíma

Petr Klíma (s. 23. joulukuuta 1964 Chomutov, Tšekkoslovakia) on tšekkiläinen uransa lopettanut jääkiekkoilija. Hänen pelipaikkansa oli oikea laitahyökkääjä.

Klíma pelasi NHL:ssä vuosina 1985–1999 yhteensä 786 runkosarjaottelua viidessä eri joukkueessa. Hän lopetti uransa ensin keväällä 1999, mutta palasi kahden vuoden tauon jälkeen kasvattajaseuraansa HC Litvinoviin kahden kauden ajaksi.

Klíma voitti Stanley Cupin Edmonton Oilersissa kaudella 1989–1990. Tuolta pudotuspelikeväältä Klíma muistetaan erityisesti kolmanteen jatkoerään venyneestä ensimmäisestä loppuottelusta Boston Bruinsia vastaan, jossa varsinaisella peliajalla pääasiassa penkillä istunut Klíma ratkaisi lopulta ottelun ajassa 115:13.

Lähteet

Tšekkiläiset jääkiekkoilijat
Detroit Red Wingsin varaamat pelaajat
Vuonna 1964 syntyneet
Elävät henkilöt
Brandon Bochenski

Brandon Louis Bochenski (s. 4. huhtikuuta 1982 Blaine, Minnesota, Yhdysvallat) on yhdysvaltalainen poliitikko ja entinen jääkiekkoilija. Hänellä on myös Kazakstanin kansallisuus. Bochenski pelasi jääkiekkourallaan 156 NHL-ottelua ja 412 KHL-ottelua. Hänet muistetaan etenkin ajastaan kazakstanilaisessa Barys Astanassa, jonka kapteenina hän myös toimi.

Jääkiekkouransa jälkeen Bochenski on työskennellyt kiinteistövälittäjänä. Hänet valittiin kesäkuussa 2020 Pohjois-Dakotassa sijaitsevan Grand Forksin kaupunginjohtajaksi itsenäisenä republikaanisen puolueen tukemana ehdokkaana.

Pelaajaura
Ennen ammattilaisuraansa Bochenski pelasi yliopistokiekkoa Pohjois-Dakotan yliopiston joukkueessa, ja oli 2004 ehdolla parhaan yliopistopelaajan Hobey Baker Awardin saajaksi. Hän oli Ottawa Senatorsin seitsemännen kierroksen varaus vuoden 2001 NHL:n varaustilaisuudessa.

Bochenski pelasi vuosina 2005–2010 yhteensä 156 NHL-runkosarjaottelua sekä kolme pudotuspeliottelua. Hän siirtyi kaudelle 2010–2011 KHL:n Barys Astanaan, jossa pelasi seitsemän kautta.

Maajoukkueura
Bochenski edusti synnyinmaataan Yhdysvaltoja vuoden 2007 MM-kilpailuissa. Vuonna 2016 hän sai oikeuden edustaa Kazakstania, ja pelasi maajoukkueessa saman vuoden MM-kilpailuissa. Bochenski pelasi Kazakstanin paidassa myös seuraavan vuoden olympiakarsintaturnauksessa sekä 1. divisioonan MM-kisoissa.

Lähteet

Yhdysvaltalaiset jääkiekkoilijat
Kazakstanilaiset jääkiekkoilijat
Yhdysvaltalaiset poliitikot
Ottawa Senatorsin varaamat pelaajat
Vuonna 1982 syntyneet
Elävät henkilöt
Made in Chelsea

Made in Chelsea on brittiläinen tositelevisiosarja, jota alettiin esittää brittiläisellä E4-kanavalla vuonna 2011. Suomessa sarjaa esittää tv-kanava Hero. Sarja kertoo Lontoon Chelseassa asuvista varakkaista nuorista aikuisista ja heidän ihmissuhteistaan.

Palkinnot
 Bafta-palkinto 2013

Lähteet
http://www.herotv.fi/ohjelmat/made-in-chelsea

Brittiläiset tositelevisiosarjat
2010-luvun televisiosarjat
E4:n televisio-ohjelmat
William Dennisuk

William Dennisuk on amerikkalaissyntyinen, Imatralla asuva kuvataiteilija, kuvanveistäjä ja kuvataiteen opettaja. 

Dennisuk valmistui Detroitin Center of Creative Studiesista taiteen kandidaatiksi (Bachelor of Fine Arts) vuonna 1978 ja taiteen maisteriksi (Master of Fine Arts) Chicagon taideinstituutin koulusta vuonna 1980. Hän suoritti myös kuvanveiston jatkotutkinnon Kuvataideakatemiassa vuonna 1990. 

William Dennisuk aloitti kuvataiteen opetustyön Chicagon taideinsitutuutin koulussa vuonna 1980. Vuosina 1982-1988 hän opetti Limingan taidekoulussa, vuosina 1988-1991 Maa taidekoulussa Helsingissä. Vuosina 1991-1992 ja 1994-1995 hän opetti Kansallisessa taideakatemiassa Bratislavassa, Slovakiassa ja 1992-1993 Lapin yliopistossa Rovaniemellä. Vuosina 2005-2006 hän opetti Univeristy of West Georgiassa, Carroltonissa Yhdysvalloissa. Vuodesta 2007 alkaen hän on opettanut Taideteollisessa korkeakoulussa Helsingissä ja vuodesta 1996 alkaen ympäristötaidetta Saimaan ammattikorkeakoulussa Imatralla.

Dennisuk voitti syksyllä 2013 taidekilpailun Walesissa, ja toteutettu ehdotus valmistui syksyllä 2014. Kilpailu oli osa Swansean kaupungin ranta-alueen kehittämistä.

Dennisukille myönnettiin taiteilijaeläke vuoden 2022 alusta.

Lähteet

Aiheesta muualla 
Kuvia teoksista
William Dennisuk, Sculpture on the Huron

Elävät henkilöt
Syntymävuosi puuttuu
Yhdysvaltalaiset kuvanveistäjät
Suomalaiset kuvanveistäjät
Antonio Lotti

Antonio Lotti (n. 1667 Venetsia – 5. tammikuuta 1740 Venetsia) oli italialainen barokkisäveltäjä, urkuri ja musiikkipedagogi, joka toimi Venetsiassa, Dresdenissä ja Wienissä. Hän teki muun muassa kolmisenkymmentä oopperaa sekä messuja. Hänen tunnetuin sävellyksensä lienee sopraanoaaria ”Pur dicesti, o bocca, bocca bella” (”Olethan sanonut, oi soma suu”) oopperasta L’infidelta punita.

Lotti syntyi Venetsiassa, joskin hänen isänsä Matteo toimi tuolloin kapellimestarina Hannoverissa. Vuonna 1682 Lotti alkoi opiskella Lodovico Fugan ja Giovanni Legrenzin johdolla, jotka molemmat työskentelivät Venetsian Pyhän Markuksen tuomiokirkossa. Lotti teki uransa tuon kirkon piirissä, ensin alttolaulajana (1689), sitten apulaisurkurina ja urkurina, ja vuodesta 1736 maestro di cappellan tehtävässä, jota hän hoiti kuolemaansa asti. Hän myös opetti Ospedale degli Incurabilissa ja kirjoitti sille musiikkia. Vuonna 1717 hän sai virkavapautta ja lähti Dresdeniin, jossa tuotettiin useita hänen oopperoitaan kuten Giove in Argo, Teofane ja Li quattro elementi, kaikki Antonio Maria Luchinin librettoihin. Muita Venetsiassa kirjoitettuja Lottin oopperoita ovat Giustino, Trionfo dell'Innocenza, Teuzzone, Ama più che non si crede, Il comando inteso e tradito, Sidonio, Isaccio tiranno, La forze de sangue, Il Tradimento traditore di se stesso, L'Infedelità punita, Poresenna, Irene Augusta, Polidoro, Foca superbo, Alessandro Severo ja Il Vincitore Generossi. Dresdenissä Lotti sävelsi oopperan Odii del Sangue delusi. Hän palasi Venetsiaan vuonna 1719, ja kuoli siellä vuonna 1740.

Noin 30 oopperan lisäksi Lotti sävelsi messuja, kantaatteja, madrigaaleja ja instrumentaalimusiikkia. Hänen kuoroteoksensa ovat useimmiten säestyksettömiä. Hänen elämäntyötään pidetään siltana myöhäisen barokin ja kehittyvän klassismin välillä. Lottin on ajateltu vaikuttaneen Johann Sebastian Bachin, Georg Friedrich Händelin ja Johann Dismas Zelenkan tuotantoon.

Monet Lottin sävellyksistä ovat kadonneet. Giovanni Bononcini sovitti Lottin teoksen Duetti, terzetti e madrigali a più voci, op. l (Venetsia, 1705) ja esitti sen omissa nimissään Lontoossa 1731. Lotti kuitenkin sai todistetuksi teoksen omakseen.

Lottin oppilaita olivat Domenico Alberti, Benedetto Marcello, Giovanni Battista Pescetti, Baldassare Galuppi, Giuseppe Saratelli ja Johann Dismas Zelenka. Hän oli naimisissa sopraano Santa Stellan kanssa.

Lähteet

Ulkoiset linkit 
 Yksityiskohtainen elämäkerta ja teosluetteloita 

Vuonna 1667 syntyneet
Vuonna 1740 kuolleet
Barokkisäveltäjät
Italialaiset oopperasäveltäjät
Italialaiset säveltäjät
Italialaiset urkurit
Dosdela

Dosdela (oikealta nimeltään Hanad Hassan, s. 16. elokuuta 1993 Helsinki, Suomi) on suomalainen mediapersoona, tubettaja sekä artisti, joka laulaa myös metalliyhtye Lähiöbotoxissa. Hassan tuli tunnetuiksi ystävänsä Seksikkään-Suklaan kanssa tehtyjen lyhyiden humorististen videoiden kautta. Hassanin vanhemmat ovat alun perin kotoisin Somaliasta.

Elämä ja ura 
Dosdela kuvaa ystävänsä Seksikkään-Suklaan kanssa lyhyitä hauskoja videoita Vine-, Instagram- sekä YouTube-videoiksi. Videoiden aiheina on usein maahanmuuttajat, parisuhteet, suomalaisuus sekä ajankohtaiset asiat. Osa videoista on tehty myös parodioimaan tunnettujen artistien kappaleita, esimerkiksi Draken ”Controlla” on saanut Dosdelan käsissä nimekseen ”Kontula (Conrolla 00940 Remix)”.

6. toukokuuta 2016 Dosdela julkaisi ensimmäisen singlensä ”Niiku97”, jolla esiintyi myös Seksikäs-Suklaa. Kappale on Lihamyrsky-levy-yhtiön Tumma toukokuu -kampanjan ensimmäinen julkaisu. Dosdela esiintyy myös usein Mustan Barbaarin ja Prinssi Jusufin keikoilla. Lisäksi hän tekee juontajan töitä.

Diskografia

EP:t 

 Denssi & Chill (yhdessä Seksikkään Suklaan kanssa, 2018)

Singlet 
 ”Niiku97” (mukana Seksikäs-Suklaa, 2016)           
 ”Vesa Keskinen” (mukana Seksikäs-Suklaa, 2017)
 ”Mis asun” (mukana Seksikäs-Suklaa ja VG+, 2017)
 ”Jari Sillanpää” (mukana Seksikäs-Suklaa, 2017)
 ”Taistelijat” (mukana Seksikäs-Suklaa, 2018)
 "Mikä kesä" (mukana Seksikäs-Suklaa, 2019)
 "Mitä sä flexaat?" (mukana Seksikäs-Suklaa, 2019)
 "Herkku" (mukana Seksikäs-Suklaa, 2020)
 "Tuplavuoro" (mukana Seksikäs-Suklaa, 2020)
 "Se on voitto!" (Oi Suomi on)" (mukana Seksikäs-Suklaa, 2021)
 "Häätö" (mukana Seksikäs-Suklaa, 2021)

Suomalaiset tubettajat
Vuonna 1993 syntyneet
Elävät henkilöt
Kalix HC

Kalix UHC () on vuonna 2001 perustettu jääkiekkoseura Kalixin kunnassa Ruotsissa. Seuran edustusjoukkue pelaa Ruotsin kolmanneksi korkeimmalla sarjatasolla HockeyEttanissa.

Joukkue pelaa kotiottelunsa 2086-paikkaisella Part Arenalla, joka on valmistunut vuonna 1972.

Joukkue kaudella 2022-2023

Joukkueenjohto
 Päävalmentaja: Michael Lindgren 
 Apuvalmentaja: Christoffer Jönsson 
 Maalivahtivalmentaja: Tony Gyllecrantz 
 Huoltopäällikkö: Åke Brännmark 
 Huoltopäällikkö: Sven-Olov Nilsson 
 Toimitusjohtaja: Niklas Dahl 
 Urheilutoimenjohtaja: Petter Kristoffersson

Lähteet 

Ruotsalaiset jääkiekkoseurat
Kainuun kunta
Conor Sheary

Conor Sheary (s. 6. elokuuta 1992) on yhdysvaltalainen jääkiekkoilija, joka pelaa NHL-seura Washington Capitalsissa. Sheary on pelipaikaltaan laitahyökkääjä, joka pelaa numerolla 43.

Pelaajaura
Sheary pelasi yliopistojääkiekkoa UMass Amherstin yliopistossa. Häntä ei koskaan varattu NHL:ään. Sheary teki sopimuksen AHL-joukkue Wilkes-Barre/Scranton Penguinsin kanssa kauden 2013–2014 lopussa.

Sheary debytoi NHL:ssä kaudella  ja pelasi 44 ottelua NHL:n runkosarjassa tehden seitsemän maalia ja kolme syöttöä eli kymmenen tehopistettä. Lisäksi Sheary on 20. toukokuuta 2016 mennessä pelannut 14 pudotuspeliottelua tehden kaksi maalia ja kolme syöttöä eli viisi tehopistettä. Hänen läpimurtokautensa NHL:ssä oli kausi  jolloin hän teki 61 runkosarjaotteluun 53 tehopistettä (23+30).

Joulukuussa 2020 Sheary teki vapaana agenttina Washington Capitalsin kanssa yksivuotisen ja 735 000 dollarin arvoisen sopimuksen.

Huhtikuussa 2021 Sheary teki Capitalsin kanssa kaksivuotisen ja yhteensä kolmen miljoonan dollarin arvoisen jatkosopimuksen.

Lähteet

 http://penguins.nhl.com/club/player.htm?id=8477839&view=stats

Yhdysvaltalaiset jääkiekkoilijat
Washington Capitalsin pelaajat
Vuonna 1992 syntyneet
Elävät henkilöt
Krejčí

Krejčí on pääosin tšekkiläinen sukunimi. Se on muun muassa seuraavien henkilöiden sukunimi:

David Krejčí (s. 1986), tšekkiläinen jääkiekkoilija
Iša Krejčí (1904–1968), tšekkoslovakialainen kapellimestari ja säveltäjä
Josef Krejci (1911–?), itävaltalainen käsipalloilija
Ladislav Krejčí (s. 1992), tšekkiläinen jalkapalloilija
Arttu Hoskonen

Arttu Hoskonen (s. 16. huhtikuuta 1997 Kaarina) on suomalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan Hoskonen on keskuspuolustaja.

Hoskonen siirtyi 13-vuotiaana Turun Interiin Kaarinan Pojista. Kaudella 2015 hän oli Interin yhdessä veikkausliigaottelussa vaihtopenkillä. Hän teki veikkausliigadebyyttinsä toukokuussa 2016 IFK Mariehamnia vastaan. Marraskuussa 2016 Hoskonen solmi Interin kanssa kahden vuoden jatkosopimuksen. Eniten peliaikaa hän on saanut kaudella 2018, jolloin hän pelasi Veikkausliigassa 25 ottelua ja niistä avauskokoonpanossa 22 ottelussa. Samalla kaudella hän teki uransa ensimmäisen Veikkausliiga-maalin kesäkuun lopulla tasapeliin päättyneessä vierasottelussa Tampereen Ilvestä vastaan.

Lähteet 

Suomalaiset jalkapalloilijat
Jalkapallon Suomen Cupin mestarit
Vuonna 1997 syntyneet
Elävät henkilöt
Fozzie

Fozzie () on Jim Hensonin luoma karhuhahmo Muppeteissa. Hän on Kermitin ja muiden ystävä. Alkuperäisenä Fozzien äänenä toimi yleensä Frank Oz ja myöhemmin Eric Jacobson.

Muppetit
Kuvitteelliset karhut
Nukkehahmot
Kampen

Kampen tarkoittaa muuan muassa seuraavia:
 Kampen, Kampin kaupunginosan ruotsinkielinen nimi Helsingissä
 Kampen, kaupunginosa Oslossa
 Kampen, kunta ja entinen hansakaupunki Alankomaissa
 Kampen, kunta Saksassa.
Hopeapermanganaatti

Hopeapermanganaatti (AgMnO4) on hopea- ja permanganaatti-ionien muodostama epäorgaaninen ioniyhdiste. Yhdistettä voidaan käyttää antiseptisena aineena ja kaasunaamareissa.

Ominaisuudet
Huoneenlämpötilassa hopeapermanganaatti on tummanviolettia kiteistä ainetta. Yhdisteen alkeiskoppi on monokliininen. Aine liukenee kohtalaisesti veteen ja liukoisuus lämpimään veteen on suurempi kuin kylmään. Kuumennettaessa se hajoaa ennen sulamistaan ja hajoaminen voi olla räjähdysmäinen. Hopeapermanganaatti reagoi myös etanolin kanssa. Muiden permanganaattien tavoin se on hyvin vahva hapetin.

Valmistus ja käyttö
Hopeapermanganaattia valmistetaan hopeanitraatti- ja kaliumpermanganaattiliuosten välisellä reaktiolla. Liuoksessa hopeapermanganaatti on vähiten liukoinen komponentti ja voidaan erottaa kiteyttämällä. Toinen tapa on karbonaatin tai -oksidin reaktio permangaanihapon kanssa.
AgNO3 + KMnO4 → AgMnO4 + KNO3
AgO + HMnO4 → AgMnO4 + H2O
Ag2CO3 + 2 HMnO4 → 2 AgMnO4 + CO2 + H2O

Hopeapermanganaattia käytetään kaasunaamareissa, joissa sen tehtävä on hapettaa huonosti absorboituva hiilimonoksidi paremmin absorboituvaksi hiilidioksidiksi. Yhdistettä voidaan käyttää myös hapettimena ja lääketieteessä antiseptisenä aineena.

Lähteet

Hopeayhdisteet
Mangaaniyhdisteet
Karjagin

Karjagin on seuraavien tunnettujen suomalaisten sukunimi:

 Alexander Karjagin (1896–1976), jalkapalloilija
 Frans Karjagin (1909–1977), jalkapalloilija ja jääpalloilija
 Leo Karjagin (1911–2003), jalkapalloilija
Sakari Suominen

Sakari Suominen on suomalainen jääkiekkotuomari, joka on tuomaroinut miesten maailmanmestaruusturnauksissa vuosina 2012, 2013, 2014, 2015, 2016, 2017 ja 2018. Hän on myös tuomaroinut olympialaisissa 2014 ja 2018 (finaali). Kansainvälisiin tehtäviin kuuluu myös alle 20-vuotiaiden MM-kisat 2010 ja 2017, sekä alle 18-vuotiaiden poikien MM-kisat 2007 ja 2011 Suominen tuomaroi SM-liigan otteluja linjatuomarina. Sakari Suominen on valittu SM-liigan parhaan linjatuomari Pentti Isotalo -palkinnolla vuosina 2015, 2016, 2017 ja 2018.

Nykyisin Suominen toimii päätuomarina Mestiksessä. Ammatiltaan Suominen on kiinteistönvälittäjä.

Lähteet 
SM-liigan erotuomarit

Suomalaiset jääkiekkotuomarit
Syntymävuosi puuttuu
Elävät henkilöt
Ranskan ePrix 2016

Ranskan ePrix 2016 eli 2016 Paris ePrix oli Formula E -sarjan kauden 2015–2016 seitsemäs osakilpailu. Kilpailu ajettiin 23. huhtikuuta Pariisin katuradalla Pariisissa Ranskassa. Kilpailun voittoon ajoi Lucas di Grassi.

Lähteet 

Ranskan ePrix
Osakilpailut Formula E -kaudella 2015–2016
Saksan ePrix 2016

Saksan ePrix 2016 eli 2016 Berlin ePrix oli Formula E -sarjan kauden 2015–2016 kahdeksas osakilpailu. Kilpailu ajettiin 21. toukokuuta Berliinin katuradalla Berliinissä, Saksassa. Kilpailun voitti Sébastien Buemi.

Lähteet

Saksan ePrix
Osakilpailut Formula E -kaudella 2015–2016
Joey Anderson

Joseph Anderson (s. 19. kesäkuuta 1998 Roseville, Minnesota, Minnesota) on yhdysvaltalainen jääkiekkoilija, joka edustaa NHL-seura Toronto Maple Leafsin organisaatiota. Anderson voitti alle 18-vuotiaiden maailmanmestaruuskilpailujen maalipörssin vuonna 2016. Seuraavana vuonna hänestä tuli nuorten maailmanmestari.

Lähteet 

Yhdysvaltalaiset jääkiekkoilijat
Toronto Maple Leafsin pelaajat
Vuonna 1998 syntyneet
Elävät henkilöt
Orpo (täsmennyssivu)

Orpo viittaa seuraaviin:

 orpo, vanhempansa menettänyt lapsi
 orporivi, tekstin ladonnassa kappaleen viimeinen rivi, joka on yksinään sivun ylälaidassa
 Orpo, suomalaisen taiteilijan Albert Gebhardin öljyvärityö vuodelta 1895 Ateneumin kokoelmissa

Lyhenne 
 Orpo tai OrPo, Natsi-Saksan Ordnungspolizeista käytetty lyhennys
Oriveden Ponnistus, OrPo, suomalainen lentopalloseura

Sukunimenä 
 Petteri Orpo, suomalainen Kansallisen Kokoomuksen poliitikko
Alexander Van der Bellen

Alexander Van der Bellen (s. 18. tammikuuta 1944 Wien) on Itävallan liittopresidentti. Hänen kautensa alkoi 26. tammikuuta 2017. Hän on myös kansantaloustieteen professori emeritus. 

Van der Bellen on isänsä puolelta hollantilaista sukujuurta ja Venäjältä vuonna 1919 ensin Viroon ja 1939 baltiansaksalaisten Umsiedlungin myötä Keski-Eurooppaan päätyneiden vanhempien jälkeläinen. Itävallassa Van der Bellen toimi aluksi sosialidemokraattisessa puolueessa, pääsi parlamentin alahuoneeseen vihreiden listoilta 1994 ja on toiminut parlamenttiryhmänsä puheenjohtajana.

Presidentinvaali 2016 
Van der Bellen oli Itävallan vihreän puolueen ehdokas liittopresidentin vaalissa 2016. Hän pääsi toiselle kierrokselle 21,3 prosentin kannatuksella, ja häntä vastassa oli oikeistopopulistisen vapauspuolueen Norbert Hofer, jonka ääniosuus oli ensi kierroksella 35,1 prosenttia. Jatkosta jäivät riippumaton oikeistolainen Irmgard Griss, sosialidemokraatti Rudolf Hundstorfer, kansanpuolueen Andreas Khol sekä riippumaton Richard Lugner. Vaalien toisella kierroksella Van der Bellen sai 31 026 ääntä vastaehdokastaan enemmän eli 50,3 prosenttia. Itävallan korkein oikeus kuitenkin kumosi 1. heinäkuuta 2016 presidentinvaalin tuloksen ja vaalien toinen kierros uusittiin joulukuussa 2016. Uusintavaaleissa Van der Bellen sai 53,8 prosenttia äänistä ja hänestä tuli Itävallan presidentti 26. tammikuuta 2017.

Lähteet 

Itävallan presidentit
Itävaltalaiset poliitikot
Vihreät poliitikot
Vuonna 1944 syntyneet
Elävät henkilöt
Haglöfs

Haglöfs on ruotsalainen yritys, joka valmistaa ulkoiluvaatteita ja -jalkineita sekä retkeilyvarusteita, kuten reppuja, makuupusseja ja telttoja.

Haglöfsin perusti Wiktor Haglöf Taalainmaan Torsångissa vuonna 1914. Nykyään se kuuluu Pohjoismaiden suurimpiin ulkoiluvaate- ja varustevalmistajiin. Sen tärkeimpiä kilpailijoita on muun muassa ruotsalainen Fjällräven, norjalainen Helly Hansen ja suomalainen Halti. Sen myynti oli vuonna 2009 589,6 miljoonaa Ruotsin kruunua. Vuodesta 2010 Haglöfsin on omistanut japanilainen urheiluvarusteyritys  Asics.

Haglöfsin pääkonttori sijaitsee Avestassa, Taalainmaalla.

Lähteet

Aiheesta muualla
Haglöfsin kotisivut

Ruotsalaiset yritykset
Vaatemerkit
Kenkämerkit
Tekstiilivalmistajat
Urheiluvälinemerkit
Mannerheimintien silta

Mannerheimintien silta on Helsingin Mannerheimintien silta, joka ylittää nykyään Baanaksi nimetyn kevyen liikenteen väylän. Silta on valmistunut vuonna 1894. Tyypiltään silta on betoninen holvisilta.

Sillan rakentamisen aikoihin Mannerheimintien nimi oli Läntinen Viertotie ja ylikulkusilta rakennettiin Helsingin satamaradan yli. Sillan holvi on raudoittamaton, ja sen betonoinnissa on käytetty säästökiviä. Holvin betonirakenteen paksuus on 50–60 senttimetriä, ja sen vapaa aukko on 5,60 metriä leveä. Sillan idänpuoleinen pitkä tukimuuri ja holvikaarien päädyt on päällystetty graniitilla.

Silta on Helsingin vanhimpia siltoja ja tiettävästi Suomen ensimmäinen betonisilta.

Galleria

Lähteet

Aiheesta muualla 

Helsingin sillat
Kluuvi
Suomen tieliikennesillat
Holvisillat
Suomen 1800-luvulla rakennetut rakennukset ja rakennelmat
Betoniarkkitehtuuri
Koripallon maailmanranking

Fiba-ranking on kansainvälisen koripalloliiton FIBA:n lista, joka asettaa miesten sekä naisten koripallomaajoukkueet paremmuusjärjestykseen.

Aiheesta muualla 
 FIBA-ranking miehet
 FIBA-ranking naiset

Koripallo